দেখলাম এই শীতলক্ষ্যার পঁচা পানিতে এখনো মাছ আছে এই শীতলক্ষ্যাকে ভালোবেসে, যেমনটা ভালোবাসি আমি। মাছও এই শীতলক্ষ্যাকে ছেড়ে যেতে চায় না, শত আঘাতেও শীতলক্ষ্যাকে জাপটে ধরে আছে মরে-বেঁচে পঁচা পানিতে জমে থাকা বিষাক্ত শেওলা খেয়ে। আগে যখন আমরা আদর্শ কটনস্ মিলে থাকতাম, তখন স্কুলে যাওয়ার সঙ্গে এই ঠেলাজাল দিয়ে আনেক মাছ ধরেছি, সেই মাছ এখন আর নাই, যা আছে তা পানির রং এর মত কালো, পুটি আর খলিসার রং একই রকম।